bølgeenergi
Store norske leksikon,Teknologi og industri,Energi,Energi og ressurs
Bølgeenergi, energi i eller fra vannbølger. Den totale energien i en bølge er summen av potensiell energi som skyldes høydeforskyvning av vannflaten, og kinetisk energi som skyldes vann som er i svingende bevegelser.
Utnyttbar energi i havbølger og dønninger omtales ofte som havbølgeenergi. Beregning av effekt Energitransporten i havdønninger er sterkt avhengig av bølgehøyden, og tilnærmet lik E = T · H2.E uttrykkes i kilowatt (kW) per meter bølgebredde, T er tiden mellom to bølgetopper målt i sekunder, og H er gjennomsnittlig (signifikant) bølgehøyde (høydeforskjell mellom bølgetopp og bølgebunn) målt i meter. Utnyttelse av bølgeenergi Muligheten for utnyttelse av bølgeenergien er størst langs kyster mot åpne havstrekninger, og i mange land er det satset mye på å utvikle teknologi for å kunne utnytte energien i havbølgene kommersielt. Bølgeenergipotensialet utenfor Norskekysten er stor. I følge beregninger utført ved NTNU utgjør den et energipotensiale like stort som produksjonen til alle norske vassdrag til sammen. Les mer i Store norske leksikon bølgekraftverk